ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ 12 ሽሕ ወተሃደራታ ካብ ጀርመን ክትስሕቦም’ያ 30 ሓምለ 2020 ምንጪ ስእሊ, Getty Images መግለጺ ስእሊ, ጀርመን ኣብ ኣውሮጳ ዝበዝሐ ሰራዊት ኣሜሪካ ዘለዋ ሃገር'ያ ኣሜሪካ ኣብ ጀርመን ካብ ዘለዉ ሰራዊታ ኣስታት 12,000 ክትስሕቦም ምውሳና ነቶም ኣብ ኣውሮጳ ዘለዉ ሰራዊታ ብስትራተጂካዊ ሜላ ተውጽኦም ምህላዋ ተገሊጹ። ካብዞም ካብ ጀርመን ክወጽኡ ተወሲኑ ዘሎ ሰራዊት ኣሜሪካ እቶም 6,400 ናብ ኣሜሪካ ክምለሱ እቶም ዝተረፉ ድማ ኣብ ከም ጣልያንን ቤልጂምን ዝኣመሰላ ማሕበር ሃገራት ኔቶ ክግዕዙ እዮም። ፕረዚደንት ትራምፕ ነዚ ስጉምቲ ዝወሰደሉ ምኽንያት ጀርመን ነቶም ኣብ ሃገራ ዘለዉ ሰራዊት ኔቶ ወጻኢታቶም ኣብ ምሽፋን ተድሓርሕር ብምህላዋ እዩ ኢሉ። እቲ ስጉምቲ ዶናልድ ትራምፕ፡ ሩስያ ኣብቲ ዞባ ተቢዓ ንክትንቀሳቀስ ዕድል ዝኸፍት’ዩ ብምባል ብዙሓት ኣባላት ባይቶ ኣሜሪካ ተቃዊሞሞ ኣለዉ። ላዕለዎት ሰብ መዚ ጀርመን’ውን ኣብ ልዕሊ ውሳነ ፕረዚደንት ዶናልድ ትረምፕ ዘለዎም ስምዕታ ገሊጾም ኣለዉ። ዝለዓለ ኣዛዚ ሰራዊት ኣመሪካ ነበር፡ ንፕረዚደንት ትራምፕ ብትሪ ይነቅፍ ሰሜን ኮርያ፡ ፈተነ ሓጺር ርሕቀት ሚሳይል ኣካይዳ ዶናልድ ትራምፕ፡ ኣብ ኣሜሪካ ዘሎ ህዝባዊ ተቓውሞ ጠጠው ንምባል ሰራዊት ክልእኽ'የ ኢሉ ፕረዚደንት ዶናልድ ትራምፕ ኣብ ዋይት ሃውስ ንጋዜጤኛታት ኣብ ዝሃቦ መግለጺ “ንሕና ካብቲ ቦታ ዝነበረ ገለ ክፋል ሰራዊትና ነውጽኣሉ ዘለና ምኽንያት ሕሳቦም ይኽፈል ስለዘየለ’ዩ፡ ቀሊል ነገር እኮ’ዩ” ኢሉ። ትራምፕ ኣባላት ኔቶ ዝኾና ኣውሮጳውያን ሃገራት፡ ካብ ኣሜሪካ ከይተጸበያ ወጻኢታት ሰራዊተን ባዕለን ክሽፍና ከምዘለወን ብተደጋጋሚ ክምሕጸን ጸኒሑ እዩ። እተን ኣባላት ኔቶ ኣብ 2024 መጠን ባጀት ኔቶ ካብ ነብሲ ወከፍ ዓመታዊ ጃምላዊ እቶት ሃገር 2 ሚእታዊት ክኸውን ኣለዎ ዝብል ኮይኑ ጀርመን ነዚ ወጥን እዚ ኣብ ምትግባር ተድሓርሕር ምህላዋ’ዩ ትራምፕ ዝሕብር። ዋና ጽሓፊ ሚኒሰትር ምክልኻል ኣሜሪካ ማርክ ኢስፐር ግን ነቲ ምኽንያትን ውሳነን ፕረዚደንት ትራምፕ ብዝተፈለየ ቃና እዩ ገሊጽዎ። ንሱ እቲ ኣሜሪካ ትወስዶ ዘላ ስጉምቲ ከም ዳግመ ምውዳብን ኣብቲ ዞባ ዘለዋ ወተሃደራዊ ህላወ ከተታዓራሪ ኢላ ትገበሮ ከምዘላ እዩ ዝገልጽ። ብምስዓብ “እዚ እወንታውን ስተራተጂካውን ለውጢ’ዩ፡ ነቲ ኣሜሪካን ኔቶን ንሩስያ ንምዕጋት ዝገብረኦ ስምምዓት ድማ ሕመረቱ ዝቅይሮ ኣይኮነን” ኢሉ። ኣሚሪካ ካብቶም ኣብ ጀርመን ዝነበሩ ሰራዊታ ነቶም 25 ሚእታዊት እያ ከተውጽኦም ወሲና ዘላ፡ ካብዚ ብተወሳኺ ኣብ ጀርመን ዝነበረኣ ጭፍራ ነፈርቲ ናብ ዓዲ ጣልያን ከተግዕዘን ገለ ክፋል እቲ ሰራዊት ድማ ናብ ፖላንድ ከምዝግዕዝ ዋና ጽሓፊ ሚኒሰትር ምክልኻል ኣሜሪካ ማርክ ኢስፐር ገሊጹ። ጀርመን ብውሳነ ናይ ኣሜሪካ ከምዘይትሓጎሰት ገሊጻ ኣላ። ኣቦ ወንበር ኮሚተ ሚኒስትሪ ጉዳያት ወጻኢ ጀርመን ስጉምቲ ናይ ኣሜሪካ “ንውህደት ናይ ኔቶ ዘዳኽም ስጉምቲ’ዩ” ኢልዎ ኣሎ። ሓላፊ ዞባ ባቫርያ ጀርመን ማርኩስ ሶደር ብወገኑ “እዚ ስጉምቲ ናይ ኣሜሪካ፡ ንዲፕሎማስያዊ ርክባት ኣሜሪካን ጀርመንን ዝዕንቅጽ’ዩ” ኢልዎ። ብዙሓት ኣሜሪካውያን’ውን እቲ ስጉምቲ ንረብሓ ኣሜሪካ ኣብ ግምት ዘየእተወ’ዩ ብምባል ይቃወምዎ ኣለዉ። ኣባል ሪፓብሊካን ላዕለዋይ ሓጋጊ ባይቶ ሚት ሮምንይ ነቲ ስጉምቲ ብምቅዋም “እዚ ንዓርክኻ ከም ምጽፋዕ’ዩ” ኢልዎ። ፕረዚደንት ትራምፕ ከምዚ ዓይነት ውጥን ከምዘለዎ ቅድሚ ሓደ ወርሒ እዩ ከተምብህ ጀሚሩ። ንሱ ጀርመን ኣብ ኔቶ ክትከፍሎ ዝግብኣ ክፍሊት ትሽፍን ከምዘየላ ብምግላጽ፡ ጀርመን ምስ ኣሜሪካ ትኽተሎ ዘላ ኣግባብ ንግዳዊ ምትእስሳር ኣመልኪቱ’ውን ሕጉስ ከምዘየሎ ገሊጹ ነይሩ። ፕረዚደንት ትራምፕ ሰራዊት ኣሜሪካ ኣብ ጀርምን ስለዝሕሽሹ ዝያዳ ትኸስብ ከምዘላ’ውን ምጥቃሱ ይዝከር። ጀርመን ኣብ ኣውሮጳ ዝበዝሐ ሰራዊት ኣሜሪካ ዘለዋ ሃገር ኮይና፡ ጣልያን ዓባይ ብርጣንያን ስጳኛን ብተርታ ይስዕባኣ። ተዛማዲ ትሕዝቶ ጭሕሚ ኣምባሳደር ኣሜሪካ ኣብ ኮርያ ንምንታይ ኣዛራቢ ኮይኑ?28 ሓምለ 2020 ቼንግዱ፡ ኣሜሪካ ኣብ ቻይና ንዝነበረ ቆንስላዊ ቤት-ጽሕፈታ ገዲፋ ወጺኣ27 ሓምለ 2020 ንኣመሪካን ቻይናን ዘፋጥጠን ዘሎ ጉዳይ እንታይ እዩ?25 ሓምለ 2020 ሕነ ስድርኣ ንምፍዳይ ክልተ ኣባላት ጣሊባን ዘቐተለት ኰተቴ22 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
